Document ID: 31995R1712

31995R1712
L 163/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1712/95 НА КОМИСИЯТА
от 13 юли 1995 година
за изменение на Регламент (ЕИО) № 1014/90 относно установяване на подробни правила за прилагане за определянето, описанието и представянето на спиртните напитки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки (1), последно изменен с Регламент (ЕО) № 3378/94 (2), и по-специално член 6, параграф 3 от него,
като има предвид, че с Регламент (ЕИО) № 1180/91 на Комисията (3), влязъл в сила на 11 май 1991 г., бе добавен член 7а към Регламент (ЕИО) № 1014/90 на Комисията (4), последно изменен с Регламент (ЕО) № 2675/94 (5), с който се предвижда, че термините, допълнени към търговските наименования на продуктите в приложенията към Регламент (ЕИО) № 1180/81, са запазени за продуктите, дефинирани в него; като има предвид, че в резултат на грешка германският вариант на това приложение се позовава, при дефиницията на Vruchtenjenever, на ароматната добавка Wacholder вместо на Jenever, поради което не съответства на проекта, който беше предмет на становището, дадено съгласно член 15 от Регламент (ЕИО) № 1576/89;
като взе предвид, че мерките, предвидени в настоящия регламент, са в съответствие със становището на Изпълнителния комитет по спиртните напитки,
ПРИЕ НАСТОЯЩИЯ РЕГЛАМЕНТ:
Член 1
Думата Wacholder в германския вариант, точка 1 от приложението към Регламент (ЕИО) № 1014/90, се заменя с Jenever.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 юли 1995 година.

Labels: 3
18
17
14